《终慕双挽 其一》
明代·钟渤

黄河东奔淮水长，威襄世泽流汤汤。庆钟五叶兰蕙芳，千葩万卉皆文章。

安边六策排天阊，清新诗句追盛唐。竹风掠地百草黄，街尘不动狡兔藏。

殊勋懿戚先后光，不虞荆棘生门墙。母翁两手扶纲常，九折不挫百鍊刚。

六阴既剥天回阳，山河永固无沧桑。貂蝉闪日光鹓行，翟冠夺目萱草香。

母恩父德相颉颃，声谐琴瑟宜寿康。天胡不惠降大殃，彩埋双璧十景荒。

作者简介：钟渤（一四五七 — 一五二八年），字元溥，号东冈。东莞人。明孝宗弘治六年（一四九三年）进士，任官吏部。八年，调刑科给事中，巡京仓，劾太监不法罪状。又奉命查山西库银盗失案，得其实情，时称神明。历官吏科右给事中、兵科左给事中、兵科都给事中。服父丧告归。武宗正德二年（一五〇七），补工科都给事中。被太监刘瑾忌恨构陷，四年，出为浙江参议。值旱灾，发仓赈饥，民受其惠。瑾诛，升云南左参政。以鲠直不容于权势，遂辞归。世宗嘉靖二年（一五二三），晋大中大夫。卒于家。著有《东冈集》。